Հավելված N 38

Հաստատված է

Կրթության, գիտության, մշակույթի և սպորտի

նախարարության գլխավոր քարտուղարի

2023թ. նոյեմբերի 17-ի N 1519-Ա հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆ ԵՐԻՏԱՍԱՐԴՈՒԹՅԱՆ ՀԱՐՑԵՐԻ ՎԱՐՉՈՒԹՅԱՆ ԳԼԽԱՎՈՐ ՄԱՍՆԱԳԵՏ**

|  |
| --- |
| **1․ Ընդհանուր դրույթներ** |
| **1.1.Պաշտոնի անվանումը, ծածկագիրը** Կրթության, գիտության, մշակույթի և սպորտի նախարարության (այսուհետ՝ Նախարարություն) երիտասարդության հարցերի վարչության (այսուհետ՝ Վարչություն) գլխավոր մասնագետ (այսուհետ՝ Գլխավոր մասնագետ) (ծածկագիրը՝ 18-34.21-Մ2-2):  **1.2. Ենթակա և հաշվետու է**  Գլխավոր մասնագետն անմիջական ենթակա և հաշվետու է Վարչության պետին:  **1.3.Փոխարինող պաշտոնի կամ պաշտոնների անվանումները** Գլխավոր մասնագետի բացակայության դեպքում նրան փոխարինում է Վարչության մյուս Գլխավոր մասնագետը կամ Ավագ մասնագետներից մեկը:  **1.5. Աշխատավայրը** Հայաստան, ք.Երևան, Կենտրոն վարչական շրջան, Վ.Սարգսյան 3, Կառավարական շենք N 2 |
| **2. Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**   1. Իրականացնում է պարբերական ուսումնասիրություններ երիտասարդության առկա իրավիճակի, զարգացման նախադրյալների վերաբերյալ և պատրաստում վերլուծություններ. 2. իրականացնում է օրենսդրական և այլ իրավական ակտերի նախագծերի մշակման աշխատանքները. 3. իրականացնում է երիտասարդության հատվածին առնչվող Հայաստանի Հանրապետության միջազգային պայմանագրերի, ինչպես նաև միջազգային պարտավորությունների կատարման աշխատանքները. 4. իրականացնում է արդյունավետ մեխանիզմներ երիտասարդության ներուժի բացահայտման, իրացման և զարգացման համար. 5. իրականացնում է երիտասարդների մասնակցային գործընթացների խթանման, հոգևոր-մշակութային, ազգային ինքնության զարգացման, իրավագիտակցության մակարդակի բարձրացմանն ուղղված աշխատանքները. 6. իրականացնում է երիտասարդական միջավայրի և հարթակների ստեղծման և դրանց շարունակական զարգացման աշխատանքները. 7. իրականացնում է Հայաստանի Հանրապետության պետական բյուջեի և միջնաժամկետ ծախսային ծրագրի նախագծերի մշակման աշխատանքները. 8. իրականացնում է երիտասարդական պետական քաղաքականության իրազեկմանն ուղղված միջոցառումներ. 9. իրականացնում է միջազգային կառույցների հետ համատեղ աշխատանքներին. 10. իրականացնում է երիտասարդական կազմակերպությունների կարողությունների զարգացմանն ուղղված աշխատանքներ. 11. իրականացնում է երիտասարդությանն առնչվող և այլ ոլորտային քաղաքականություններից բխող ծրագրերի ու ծառայությունների ուսումնասիրություններ. 12. իրականացնում է պետական ֆինանսավորմամբ երիտասարդական ծրագրերի մշտադիտարկում. 13. իրականացնում է դրամաշնորհների տրամադրման և գնման հայտերի մշակման գործընթացները. 14. իրականացնում է քաղաքացիների նամակների պատասխանների կազմման աշխատանքները:   **Իրավունքները՝**   * Առաջարկություններ պատրաստել երիտասարդությանը վերաբերողՀայաստանի Հանրապետության օրենսդրության կատարելագործման վերաբերյալ. * համապատասխան մարմիններից, կազմակերպություններից ստանալ երիտասարդության հիմնախնդիրներին նվիրված ուսումնասիրություններ, հետազոտություններ, վերլուծություններ, զեկույցներ. * ստանալ երիտասարդության հատվածի միջգերատեսչական փաստաթղթեր, միջազգային պայմանագրերի մշակման վերաբերյալ. * համապատասխան կառույցներից ստանալ անհրաժեշտ տվյալներ և տեղեկատվություն ՀՀ պետական բյուջեի, ինչպես նաև միջնաժամկետ ծախսային ծրագրի նախագծերի երիտասարդությանն առնչվող ծրագրերի մշակման համար. * կատարել ուսումնասիրություններ՝ երիտասարդների ներուժի իրացման և զարգացման համար առկա խնդիրների և կարիքների վերհանման, ինչպես նաև այլ երկրներում կիրառվող արդյունավետ գործիքներին և մեխանիզմներին ծանոթանալու նպատակով. * նախաձեռնել երիտասարդների, քաղաքացիական հասարակության կառույցների կարողությունների զարգացմանը, երիտասարդական պետական քաղաքականությանը, հասարակական կյանքի բոլոր ոլորտներին մասնակից դարձնելու միջոցառումներ և ծրագրեր:   **Պարտականությունները՝**   * Ներկայացնել երիտասարդությանն առնչվող ՀՀ օրենսդրության կատարելագործման վերաբերյալ առաջարկություններ. * մշակել օրենսդրական և այլ իրավական ակտերի նախագծերը. * հավաքագրել, վերլուծել, ամփոփել ՀՀ պետական բյուջեի և միջնաժամկետ ծախսային ծրագրի նախագծերի երիտասարդությանն առնչվող ծրագրերի մշակման համար անհրաժեշտ տվյալներ և տեղեկատվություն. * աջակցել օտարերկրյա պետություններում տեղի ունեցող միջազգային երիտասարդական ծրագրերին և միջոցառումներին երիտասարդական խմբերի և անհատ երիտասարդների մասնակցությանը և միջազգային երիտասարդական համագործակցության զարգացմանը. * մշակել հանրապետական, համահայկական, միջազգային միջոցառումները և ծրագրերը. * նախապատրաստել առաջարկություններ միջազգային և համահայկական համագործակցության զարգացման ուղղությամբ. * կատարել երիտասարդությանն առնչվող ծառայությունների վերլուծություն, ստացված տվյալները ամփոփել և տարածել. * պարբերաբար ներկայացնել տեղեկատվություն երիտասարդական ծրագրերի կատարման վերաբերյալ. * ուսումնասիրել քաղաքացիների նամակները (դիմումներ ու բողոքներ), նպաստել դրանցում արծարծված հարցերի լուծմանը: |
| **3. Պաշտոնին ներկայացվող պահանջները**  **3.1.Կրթություն, որակավորման աստիճանը** Բարձրագույն կրթություն  **3.2. Մասնագիտական գիտելիքները** Ունի գործառույթների իրականացման համար անհրաժեշտ գիտելիքներ  **3.3. Աշխատանքային ստաժը, աշխատանքի բնագավառում փորձը** Հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ կրթության բնագավառում` երեք տարվա աշխատանքային ստաժ:  **3.4. Անհրաժեշտ կոմպետենցիաներ**  **Ընդհանրական կոմպետենցիաները՝**  1. Ծրագրերի մշակում  2. Խնդրի լուծում  3. Հաշվետվությունների մշակում  4. Տեղեկատվության հավաքագրում, վերլուծություն  5. Բարեվարքություն  **Ընտրանքային կոմպետենցիաները՝**   1. Բանակցությունների վարում 2. Փոփոխությունների կառավարում 3. Փաստաթղթերի նախապատրաստում 4. Բողոքների բավարարում 5. ժամանակի կառավարում: |
| **4.Կազմակերպական շրջանակ**  **4.1 Աշխատաքի կազմակերպման և ղեկավարման պատասխանատվությունը**  Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար։  **4.2 Որոշումներ կայացնելու լիազորություններ**  Կայացնում է որոշումներ աշխատանքների իրականացման բնույթով պայմանավորված մասնագիտական եզրակացությունների տրամադրման կամ ՀՀ օրենսդրությամբ նախատեսված դեպքերում որոշումների կայացման շրջանակներում:  **4.3 Գործունեության ազդեցությունը**  Ունի տվյալ մարմնի նպատակների և խնդիրների իրականացման համար մասնագիտական գործունեության գերատեսչական ազդեցություն։  **4.4 4.4. Շփումներ և ներկայացուցչություն**  Իր իրավասության շրջանակներում շփվում և որպես ներկայացուցիչ հանդես է գալիս համապատասխան մարմնի այլ կառուցվածքային ստորաբաժանումների ներկայացուցիչների, այլ մարմինների և միջազգային կազմակերպությունների ներկայացուցիչների հետ, հանդես է գալիս համապատասխան մարմնի ներսում և համապատասխան մարմնից դուրս ձևավորված մասնագիտական աշխատանքային խմբերում:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում է մասնագիտական խնդիրներ և այդ խնդիրներին տալիս է մասնագիտական լուծումներ և մասնակցում համապատասխան մարմնի և կառուցվածքային ստորաբաժանման առջև դրված խնդիրների լուծմանը: |